林正甫察院出示送劉德修都運殿院詩并德修和章人事好乖置之勿復道也第一見傾蓋如平昔而萬里遠別又不能一面得非皆有不偶然者存乎勉强繼韻一寫胸中磊塊而結戀之懷又有詩所不能盡者  其一
作者：虞儔
朝代：宋

paragraphs: 吾道艱難孰使然，憂來真欲問諸天。
方看驄馬避桓典，遽爲蝦蟆賦玉川。
去國身輕寧絜絜，愛君意在故卷卷。
瞿塘灧澦風波惡，百丈孤騫上瀨船。